ตลาดหุ้นเอเชียแดงเถือก! ตาม “ดาวโจนส์” หลังตัวเลขว่างงานพุ่งแรงรอบ 19 เดือน
ตลาดหุ้นเอเชียแดงเถือก! ตาม “ดาวโจนส์” ร่วงกว่า 10 จุด หลังตัวเลขว่างงานพุ่งแรงรอบ 19 เดือน อีกทั้งนักลงทุนผิดหวังผลประกอบการบริษัทจดทะเบียนรายใหญ่ของสหรัฐฯ
ตลาดหุ้นเอเชียแดงเถือก! ตาม “ดาวโจนส์” ร่วงกว่า 10 จุด หลังตัวเลขว่างงานพุ่งแรงรอบ 19 เดือน อีกทั้งนักลงทุนผิดหวังผลประกอบการบริษัทจดทะเบียนรายใหญ่ของสหรัฐฯ
26 เม.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดลบเมื่อคืนนี้ เนื่องจากหุ้นกลุ่มอุตสาหกรรมร่วงลงหลังจากบริษัท 3M และ ยูไนเต็ด พาร์เซิล เซอร์วิส (UPS) เปิดเผยผลประกอบการที่น่าผิดหวัง นอกจากนี้ ตลาดยังได้รับแรงกดดันหลังจากสหรัฐเผยตัวเลขการยื่นขอรับสวัสดิการว่างงานของชาวอเมริกันที่พุ่งขึ้นมากที่สุดในรอบ 19 เดือน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,167.48 จุด ลดลง 140.10 จุด, -0.63%
ดัชนี SSE Composite ตลาดหุ้นจีนเปิดวันนี้ที่ 3,108.16 จุด ลดลง 15.67 จุด, -0.50%
ดัชนี HSI ตลาดหุ้นฮ่องกงเปิดวันนี้ที่ 29,513.08 จุด ลดลง 36.72 จุด, -0.12%
ดัชนี TAIEX ตลาดหุ้นไต้หวันเปิดวันนี้ที่ 10,986.53 จุด ลดลง 53.33 จุด, -0.48%
ดัชนี KOSPI ตลาดหุ้นเกาหลีใต้เปิดวันนี้ที่ 2,178.13 จุด ลดลง 12.37 จุด, -0.56%
ดัชนี FTSE STI ตลาดหุ้นสิงคโปร์เปิดวันนี้ที่ 3,344.14 จุด ลดลง 6.14 จุด, -0.18%
ดัชนี FBMKLCI ตลาดหุ้นมาเลเซียเปิดวันนี้ที่ 1,638.66 จุด เพิ่มขึ้น 2.98 จุด, +0.18%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,892.90 จุด ลดลง 1.55 จุด, -0.02%
ด้านกระทรวงแรงงานสหรัฐเปิดเผยว่า จำนวนชาวอเมริกันที่ยื่นขอสวัสดิการว่างงานครั้งแรกพุ่งขึ้น 37,000 ราย สู่ระดับ 230,000 รายในสัปดาห์ที่แล้ว ซึ่งเป็นการเพิ่มขึ้นมากที่สุดนับตั้งแต่เดือนก.ย.2560 ส่วนตัวเลขค่าเฉลี่ย 4 สัปดาห์ของจำนวนชาวอเมริกันที่ยื่นขอสวัสดิการว่างงานครั้งแรก ซึ่งถือเป็นมาตรวัดตลาดแรงงานที่ดีกว่า เนื่องจากขจัดความผันผวนรายสัปดาห์ เพิ่มขึ้น 4,500 ราย สู่ระดับ 206,000 รายในสัปดาห์ที่แล้ว
ทั้งนี้ นักลงทุนจับตาการเปิดเผยตัวเลขผลิตภัณฑ์มวลรวมภายในประเทศ (GDP) ประจำไตรมาสแรกของสหรัฐในวันนี้ ซึ่งนักวิเคราะห์คาดการณ์ว่า GDP สหรัฐจะขยายตัว 2.1% อย่างไรก็ดี ธนาคารกลางสหรัฐ (เฟด) สาขาแอตแลนตา เปิดเผยว่า แบบจำลองการคาดการณ์ GDPNow แสดงให้เห็นว่า GDP สหรัฐมีแนวโน้มขยายตัว 2.2-3.4% ในไตรมาสแรก